**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL SAVIVALDYBĖS BŪSTŲ PARDAVIMO**

2017 m. lapkričio 30 d. Nr. T1-280

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos paramos būstui įsigyti ar išsinuomoti įstatymo 24 straipsnio 2 dalies 5 punktu, 26 straipsniu, Plungės rajono savivaldybės taryba nusprendžia:

1. Parduoti Savivaldybės būstus:
   1. Savivaldybės būsto nuomininkei XXX Savivaldybės būstą su rūsiu (unikalus Nr. XXX), bendras buto plotas – 52,55 kv. m, esantį Plungės r. sav., Plungės m., XXX,namo statybos metai – 2000, kaina – 27 400,00 Eur (dvidešimt septyni tūkstančiai keturi šimtai eurų), iš jų 92,00 Eur (devyniasdešimt du eurai su PVM) – už būsto vertės nustatymą.
   2. Savivaldybės būsto nuomininkei XXX Savivaldybės būstą su rūsiu (unikalus Nr. XXX), bendras buto plotas – 29,96 kv. m, esantį Plungės r. sav., Plungės m., XXX, namo statybos metai – 1987, kaina – 14 300,00 Eur (keturiolika tūkstančių trys šimtai eurų), iš jų 92,00 Eur (devyniasdešimt du eurai su PVM) – už būsto vertės nustatymą.
   3. Savivaldybės būsto nuomininkei XXX Savivaldybės būstą su rūsiu (unikalus Nr. XXX), bendras buto plotas – 51,30 kv. m, esantį Plungės r. sav., Plungės m., XXX, namo statybos metai – 2000, kaina – 21 500,00 Eur (dvidešimt vienas tūkstantis penki šimtai eurų), iš jų 92,00 Eur (devyniasdešimt du eurai su PVM) – už būsto vertės nustatymą.
   4. Savivaldybės būsto nuomininkei XXX Savivaldybės būstą su rūsiu (unikalus Nr. XXX), bendras buto plotas – 51,59 kv. m, esantį Plungės r. sav., Plungės m., XXX,namo statybos metai – 2000, kaina – 26 900,00 Eur (dvidešimt šeši tūkstančiai devyni šimtai eurų), iš jų 92,00 Eur (devyniasdešimt du eurai su PVM) – už būsto vertės nustatymą.
2. Nustatyti, kad:

2. 1. už parduodamą Savivaldybės būstą atsiskaitoma, sumokant nustatytą kainą ne vėliau kaip per 3 mėnesius po pirkimo - pardavimo sutarties pasirašymo;

2. 2. nuosavybės teisė į įsigytą Savivaldybės būstą pirkėjui pereina, kai jis visiškai atsiskaito už parduotą Savivaldybės būstą;

2. 3. lėšos, gautos pardavus Savivaldybės būstą, pervedamos į Savivaldybės biudžetą ir naudojamos Socialinio būsto fondo plėtrai, atskaičiavus su Savivaldybės būsto vertės nustatymu susijusias išlaidas.

3. Leisti perkamus Savivaldybės būstus įkeisti Lietuvos Respublikoje registruotoms kredito įstaigoms, nustatant, kad hipoteka įsigalios, kai su Plungės rajono savivaldybės administracija bus visiškai atsiskaityta už perkamus būstus, sumokėta būsto kaina, netesybos ir įvykdytos kitos prievolės.

4. Įgalioti Plungės rajono savivaldybės administracijos direktorių, o jo nesant - Administracijos direktoriaus pavaduotoją notarų biure pasirašyti sprendimo 1 punkte nurodyto nekilnojamojo turto pirkimo - pardavimo sutartis, sąlyginės hipotekos sutartis ir kitus dokumentus, susijusius su būstų pardavimu.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis